[{"text_idx": "#000004", "text": "Bonvolu diskonigi lau\u0306 via bontrovo"}, {"text_idx": "#000005", "text": "La organizantoj alvokas c\u0302iujn fakulojn, esploristojn kaj aliajn kongresanojn al partopreno en la 45-a Esperantologia Konferenco de CED, sub la au\u0306spicio de la Centro de Esploro kaj Dokumentado pri Mondaj Lingvaj Problemoj (CED). La arang\u0302o estos hibrida, ebligante partoprenon rete kaj c\u0302eeste, kadre de la 108-a Universala Kongreso de Esperanto en Torino, Italio (29 jul-5 au\u0306g. 2023).Du tri-horaj sesioj enhavos plurajn dudek-minutajn referaj\u0302ojn elektitajn el inter la ricevitaj proponoj, kun fina rondatablo pri la nunaj esploraj defioj de Esperantologio rilate al fontoj kaj arkivoj. Ni bonvenigas proponojn de Esperanto-rilataj studobjektoj en fakoj kiel lingvistiko, historio, sociologio, antropologio kaj literaturaj studoj; ankau\u0306 interfakaj proponoj bonvenas.Aparte bonvenaj estos proponoj kiuj analizas aspektojn de Esperanto, esperantologio kaj interlingvistiko en Italio, honore al la lando kiu gastigas la c\u0302i-jaran konferencon. Surbaze de la prezentoj, kelkaj elektitaj tekstoj, redaktitaj de la au\u0306toroj por publikigo, aperos en la revuo Esperantologio / Esperanto Studies."}, {"text_idx": "#000006", "text": "Ni invitas c\u0302iujn fakulojn \u2014 aparte junulojn kaj unuafojajn partoprenantojn \u2014 sendi proponojn pri referaj\u0302oj. La proponoj, enhavantaj inter 150 kaj 200 vortojn, devas esti sendataj al la retadresoj de la organizantoj: jalcaldevi [c\u0302e] uoc.edu kaj mtfettes [c\u0302e] sfu.ca. Ni ankau\u0306 petas ke la proponantoj indiku, c\u0302u ili intencas prezenti c\u0302eeste au\u0306 virtuale."}, {"text_idx": "#000007", "text": "La limdato por proponoj estas la 15-a de Majo 2023."}, {"text_idx": "#000009", "text": "Helpopeto c\u0302efe al log\u0302antoj en EU-landoj"}, {"text_idx": "#000011", "text": "La asocio Internacia Esperanto-Arkivo celas: kolekti, arkivi, protekti, administri kaj fari alireblaj librojn, revuojn kaj aliajn..."}, {"text_idx": "#000018", "text": "I have been teaching Spanish for more than 4 years, and many of my students always say the same thing, \u201cI can understand what you are..."}]